ORDE do 9 de novembro de 2006 pola que se dispón o nomeamento de vogais do Consello Galego de Seguridade e Saúde Laboral e dos seus comités provinciais.
CONSELLERÍA DE TRABALLO — II. AUTORIDADES E PERSOAL — 23/11/2006

O Decreto 200/2004, do 29 de xullo, polo que se crea o Instituto Galego de Seguridade e Saúde Laboral e se regula o Consello Galego de Seguridade e Saúde Laboral, dispón no seu artigo 14 a composición e o procedemento de nomeamento dos vogais do Consello Galego de Seguridade e Saúde Laboral, e no artigo 16, a composición e o procedemento de nomeamento dos vogais dos comités provinciais de seguridade e saúde laboral.
En desenvolvemento da dita previsión publicouse a Orde do 15 de outubro de 2004 pola que se dispón o nomeamento de vogais do Consello Galego de Seguridade e Saúde Laboral e a Resolución do 8 de abril de 2005, da Dirección Xeral de Relacións Laborais, pola que se publica a composición dos vogais dos comités provinciais de seguridade e saúde laboral.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 14 do Decreto 200/2004, do 29 de xullo, e o artigo 2 da Orde do 15 de outubro de 2004, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia,
DISPOÑO:
Artigo 1º
Polos cambios nas designacións producidas polas organizacións sindicais, noméanse como vogais do Consello Galego de Seguridade e Saúde Laboral, por proposta da súa correspondente organización sindical, as persoas que se relacionan a seguir:
Polo sindicato nacional de Comisións Obreiras de Galicia:
Segunda suplente: Manuela Caneda Cabrera en substitución de Mariano Amil Serantes.
Artigo 2º
Polos cambios nas designacións producidas polas organizacións sindicais, noméanse como vogais do Comité Provincial de Seguridade e Saúde Laboral da Coruña, por proposta da súa correspondente organización sindical, as persoas que se relacionan a seguir:
Polo sindicato nacional de Comisións Obreiras de Galicia:
Titular: Juan E. Rodríguez Canalejo en substitución de Mariano Amil Serantes.
Pola Confederación Intersindical Galega:
Titulares:
Ernesto López Rei.
Manuel Pérez Vidal.
Suplente:
Xosé Lois Novo Abraida.
Artigo 3º
Polos cambios nas designacións producidas polas organizacións sindicais, noméanse como vogais do Comité Provincial de Seguridade e Saúde Laboral de Lugo, por proposta da súa correspondente organización sindical, as persoas que se relacionan a seguir:
Pola Confederación Intersindical Galega:
Titulares:
Xoán Vicente Ruiz Otero.
Esther Vila Vázquez.
Suplente:
Susana Ribeira Fernández.
Artigo 4º
Polos cambios nas designacións producidas polas organizacións sindicais e empresariais, noméanse como vogais do Comité Provincial de Seguridade e Saúde Laboral de Ourense, por proposta da súa correspondente organización sindical e empresarial, as persoas que se relacionan a seguir:
Pola Unión Xeral de Traballadores de Galicia:
Titulares:
José Paradelo Arias.
Javier Carreiro Vázquez.
Suplentes:
Camilo Vázquez González.
Emilio Relova Quinteiro.
Pola Confederación Intersindical Galega:
Titulares:
Carlos Vázquez Castro.
Anxo Ramón Pérez Carballo.
Suplente:
Xosé Lois Freire Domínguez.
Pola Confederación de Empresarios de Galicia:
Titular: Beatriz González Méndez en substitución de Alejandro Emilio Pérez González.
Artigo 5º
Polos cambios nas designacións producidas polas organizacións sindicais e empresariais, noméanse como vogais do Comité Provincial de Seguridade e Saúde Laboral de Pontevedra, por proposta da súa correspondente organización sindical, as persoas que se relacionan a seguir:
Pola Confederación Intersindical Galega:
Titulares:
Xoán Xosé Bouzas Aboi.
Anxo González Ferreira.
Suplente:
Alberto Fernández Campo.
Santiago de Compostela, 9 de novembro de 2006.
Ricardo Jacinto Varela Sánchez
Conselleiro de Traballo